armvectores/hy_wikipedia_2023 huggingface dataset:
Եկատերինա Տղեշելաշվիլի

Եկատերինա «Եկա» Տղեշելաշվիլի (վրաց.՝ ეკატერინე "ეკა" ტყეშელაშვილი, մայիսի 23, 1977(1977-05-23), Թբիլիսի, Վրացական ԽՍՀ, ԽՍՀՄ), վրացուհի իրավաբան և քաղաքական գործիչ, 2007-2008 թվականներին եղել է Վրաստանի արդարադատության նախարարը, 2008 թվականին՝ արտաքին գործերի նախարարը, ազգային անվտանգության խորհրդի քարտուղարը, 2010 թվականին դարձել է փոխվարչապետ և վերաինտեգրման հարցերով նախարար Միխեիլ Սաակաշվիլու օրոք։


== Կենսագրություն ==
Տղեշելաշվիլին ծնվել է 1977 թվականի մայիսի 23-ին Վրաստանի մայրաքաղաք Թբիլիսիում։ Ավարտել է Թբիլիսիի պետական համալսարանի միջազգային իրավունքի և միջազգային հարաբերությունների ֆակուլտետը 1999 թվականին և աշխատել է որպես փաստաբան Վրաստանի Կարմիր Խաչի միջազգային կոմիտեում, ապա ԻՐԻՍ Վրաստանում, Մերիլենդի համալսարանի ինստիտուտային բարեփոխումների և ոչ պաշտոնական սեկտորի Թիլիսիի գրասենյակում։ 1997 թվականի հոկտեմբերի 9-ից մինչև 1999 թվականի սեպտեմբերի 10-ը եղել է Վրաստանի արտաքին գործերի նախարարությանն առընթեր արտաքին քաղաքականության ուսումնասիրության և վերլուծության կենտրոնի գլխավոր մասնագետ։ 2001 թվականի հունիսի 1-ից մինչև նոյեմբերի 1-ը եղել է իրավաբան Նյու Յորքի մարդու իրավունքների իրավաբանական կոմիտեում, 2002 թվականի դեկտեմբերից մինչև 2003 թվականի մայիսը Հաագայում եղել է պրակտիկանտ Նախկին Հարավսլավիայի միջազգային քրեական դատարանում։


== Քաղաքական կարիերա ==
Տղեշելաշվիլին իր առաջին պետական պաշտոնն զբաղեցրել է 2004 թվականի փետրվարի 1-ին՝ դառնալով Վրաստանի արդարադատության նախարարի տեղակալ։ 2005 թվականի սեպտեմբերի 1-ին դարձել է արտաքին գործերի նախարարի տեղակալ, իսկ 2006 թվականի մայիսի 1-ից մինչև 2007 թվականի օգոստոսի 1-ը եղել է Թբիլիսիի վճռաբեկ դատարանի նախագահ։

2007 թվականի օգոստոսից մինչև 2008 թվականի հունվար Տղեշելաշվիլին եղել է Վրաստանի արդարադատության նախարար, 2008 թվականի հունվարից մայիս՝ Վրաստանի  գլխավոր դատախազ։ 2008 թվականի մայիսի 5-ին նա  դարձել է արտաքին գործերի նախարար և այդ պաշտոնն զբաղեցրել մինչև 2008 թվականի դեկտեմբերի  5-ը։ Նրա պաշտոնավարումը համընկել է այն ժամանակաընթացքի հետ, երբ սրվել են Վրաստանի՝ իր հյուսիսային հարևան Ռուսաստանի հետ հարաբերությունները Աբխազիային և Հարավային Օսիայի պատճառով, իսկ Վրաստանը ձգտում էր միանալ ՆԱՏՕ-ին։ Իր պաշտոնավարման ընթացքում նա խոստացել է շարունակել դիվանագիտական ակտիվ գործունեությունը եղած խնդիրների խաղաղ լուծման ուղղությամբ։ Արտաքին գործերի նախարարի պաշտոնում Տղեշելաշվիլուն փոխարինել է Գրիգոլ Վաշաձեն 2008 թվականի դեկտեմբերի 5-ին, երբ փոխվել է երկրի կառավարությունը։  Դեկտեմբերին նա նշանակվել է Ազգային  անվտանգության խորհրդի ղեկավար։ 2010 թվականից մինչև 2012 թվականը նա դարձել է վերաինտեգրման նախարար։


== Անձնական կյանք ==
Տղեշելաշվիլին ամուսնացած է և ունի 2 երեխա։ Մայրենի վրացերենից բացի գիտի նաև անգլերեն, ռուսերեն և ֆրանսերեն։


== Ծանոթագրություններ ==
Ալադաղ (լեռ)

Անվան այլ կիրառումների համար տե՛ս՝ Ալադաղ (այլ կիրառումներ)Ալադաղ, լեռ Թուրքիայում, Բայազետ քաղաքում։ Ալադաղի վրա է գտնվում Բայազետ քաղաքի հռչակավոր Հին բերդը։


== Ծանոթագրություններ ==
Հայաստանի պատմության և մշակույթի անշարժ հուշարձանների ցանկ

Ստորև ներկայացվում է Հայաստանի պատմության և մշակույթի անշարժ հուշարձանների ցանկը ըստ բնակավայրերի։


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Գարդատենի

Գարդատենի (վրաց.՝ გარდატენი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 700 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 643 մարդ։


== Ծանոթագրություններ ==
Ալբերտ Ղազարյան

Ալբերտ Սարգսի Ղազարյան (հունիսի 21, 1941(1941-06-21), Դովեղ, Նոյեմբերյանի շրջան, Հայկական ԽՍՀ, ԽՍՀՄ), հայ հիգիենիստ, թունաբան։ Բժշկական գիտությունների դոկտոր (2001), պրոֆեսոր (2005): Հիգիենիստների հայկական ընկերակցության նախագահ (2003 թվականից)։


== Կենսագրություն ==
Ալբերտ Ղազարյանը ծնվել է 1941 թվականի հունիսի 21-ին, Դովեղ (Հայաստանի Տավուշի մարզ) գյուղում։ 1969 թվականին ավարտել է Երևանի բժշկական ինստիտուտը։ 1972-1982 թվականներին աշխատել է «Նաիրիտ» գիտաարտադրական միավորումում, 1982-1993 թվականներին՝ ազգային առողջապահության ինստիտուտի հիգիենայի ամբիոնում (1993 թվականից՝ ամբիոնի վարիչ)։
Աշխատանքները վերաբերում են աշխատանքի հիգիենայի և թունաբանության խնդիրներին։ Սահմանել է քլորոպրենային կաուչուկների արտադրության 10-ից ավելի քիմիական նյութերի թույլատրելի քանակներ։ Համահեղինակ է «Գազահեղուկային քրոմատոգրաֆիան սանիտարահիգիենային հետազոտություններում» (ռուսերեն, 1987), հեղինակ՝ «Բանվորների հիվանդացության ուսումնասիրման եղանակները՝ կապված աշխատանքային պայմանների հետ» ուսումնական ձեռնարկների։


== Անդամակցություն ==
Հիգիենիստների հայկական ընկերակցության նախագահ (2003 թվականից)։


== Երկեր ==
«Գազահեղուկային քրոմատոգրաֆիան սանիտարահիգիենային հետազոտություններում» (ռուսերեն, 1987, համահեղինակ)։
«Բանվորների հիվանդացության ուսումնասիրման եղանակները՝ կապված աշխատանքային պայմանների հետ»։ Ուսումնական ձեռնարկ։


== Ծանոթագրություններ ==
Սիլինկի

Սիլինկի (ռուս.՝ Силинки), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանչեսկո Անտոնիոլի

Ֆրանչեսկո Անտոնիոլի (իտալերեն՝ Francesco Antonioli, սեպտեմբերի 14, 1969(1969-09-14), Մոնցա, Լոմբարդիա, Իտալիա), իտալացի ֆուտբոլիստ։ Իտալիայի մինչև 21 տարեկանների և Իտալիայի օլիմպիական հավաքականների նախկին դարպասապահ։ 
Ֆրանչեսկո Անտոնիոլին 1992 թվականին ընդգրկված է եղել նաև Իտալիայի օլիմպիական հավաքականի կազմում, մասնակցել է վեց հանդիպումների՝ բաց չթողնելով և ոչ մի գնդակ։


== Կարիերա ==
Ֆրանչեսկո Անտոնիոլին  «Մոնցա» ակումբի սան է։ Ակումբի կազմում նորամուտը կատարել է 1986 թվականին «Յուվենտուսի» դեմ խաղում։ «Մոնցայի» հիմնական կազմում երկու մրցաշրջան անցկացնելուց հետո տեղափոխվել է «Միլան»։ Առաջին մրցաշրջաններում ակումբը դարպասապահին վարձավճարով ուղարկել է այլ թիմեր՝ նախ «Չեզենա», հետո «Մոդենա»։ Այնուհետև նա երկու մրցաշրջան անցկացրել է «Միլանում», որտեղ 1992-ի ապրիլի 18-ին նշել է նորամուտը Սերիա Ա-ում՝ մասնակցելով «Ինտերի» դեմ խաղին։ Շուտով Անտոնիոլին կորցրել է իր տեղը «Միլանի» կազմում՝ մրցակցությունում պարտվելով Սեբաստյանո Ռոսիին և ստիպված է եղել փնտրել նոր թիմ։
Անտոնիոլին վարձավճարով հանդես է եկել «Պիզայում», որի հետ անցել է Սերիա C1: Այնուհետև նա խաղացել է Սերիայի Ա-ում «Ռեջինայի» և «Բոլոնյայի» կազմում, որտեղ հանդես է եկել 4 մրցաշրջան: 1999 թվականի ամռանը Անտոնիոլին տեղափոխվել է «Ռոմա», որի հետ 2001 թվականին հաղթել է Իտալիայի առաջնությունում։ 2003 թվականի ամռանը Անտոնիոլին, դառնալով ազատ գործակալ, տեղափոխվել է «Սամպդորիա», որտեղից 2006 թվականի հունիսին վերադարձել է «Բոլոնյա»՝ կնքելով երկամյա պայմանագիր։ «Բոլոնյայի» կազմում անցկացրած երկու մրցաշրջաններում Անտոնիոլին ոչ մի խաղ բաց չի թողել՝ արդյունքում ակումբին օգնելով անցնել Սերիա Ա, ինչից հետո նա ակումբի հետ պայմանագիր է կնքել ևս մեկ մրցաշրջանի համար։
2009 թվականի հուլիսի 7-ին Անտոնիոլին երկամյա պայմանագիր է կնքել «Չեզենայի» հետ, որտեղ էլ հետագայում ավարտել է կարիերան։ 2010 թվականի նոյեմբերի 10-ին անցկացրել է իր 600-րդ հանդիպումը Իտալիայի առաջնություններում։ 2011 թվականի հունիսի 5-ին Ֆրանչեսկոն երկարաձգել է ակումբի հետ կնքված պայմանագրի ժամկետը ևս մեկ տարով։


== Նվաճումներ ==
Միլան

Իտալիայի չեմպիոն (2) – 1992, 1993
Իտալիայի սուպերգավաթակիր – 1992
Եվրոպական չեմպիոնների գավաթակիր (2) – 1989, 1990
ՈՒԵՖԱ-ի սուպերգավաթակիր – 1989
Միջմայրցամաքային գավաթի խաղարկության հաղթող – 1989Ռոմա 

Իտալիայի չեմպիոն – 2001
Իտալիայի սուպերգավաթակիր – 2001Բոլոնյա

ՈՒԵՖԱ-ի Ինտերտոտո գավաթ – 1998Իտալիայի ազգային հավաքական

Եվրոպայի առաջնության արծաթե մեդալակիր – 2000Իտալիայի մինչև 21 տարեկանների հավաքական

Եվրոպայի մինչև 21 տարեկանների առաջնության ոսկե մեդալակիր  – 1992Կառավարական պարգևներ 

«Իտալիայի Հանրապետությանը մատուցած ծառայությունների համար» շքանշան (հուլիսի 12, 2000 թվական)


== Ծանոթագրություններ ==


== Արտաքին հղումներ ==
Ֆուտբոլիստի էջը figc.it կայքում Archived 2016-01-15 at the Wayback Machine.
Ֆուտբոլիստի էջը transfermarkt.de կայքում
Բուլղարիայի Օլիմպիական կոմիտե

Բուլղարիայի Օլիմպիական կոմիտե (բուլղար․՝ Български олимпийски комитет), Բուլղարիայի ազգային օլիմպիական կոմիտե։ Հիմնադրվել է 1923 թվականին։ Ընկերությունը դարձել է ՄՕԿ-ի անդամ 1924 թվականին։ Գրասենյակը գտնվում է Սոֆիայում։ Համարվում է ՄՕԿ-ի ԷՕԿ-ի և մի շարք այլ համաշխարհային կազմակերպությունների անդամ։


== Նախագահներ ==
Եֆտիմ Կիտանչև - 1923 - 1925
Դիմիտրի Ստանչով - 1927 - 1929
Վելիզար Լազարով - 1929 - 1941
Ռաշկո Ատանասով - 1914 - 1944
Վլադիմիր Ստոյչև - 1952 - 1982
Իվան Սլավկով - 1982 - 2005
Ստեֆկա Կոստադինովա - 2005-այժմ


== Տես նաև ==
Բուլղարիան Օլիմպիական խաղերում


== Ծանոթագրություններ ==


== Արտաքին հղումներ ==
Բուլղարիայի Օլիմպիական կոմիտեի պաշտոնական կայքը
Լեոնարդ Սմիթ

Լեոնարդ Սմիթ (անգլ.՝ Leonard Smith, ապրիլի 19, 1894(1894-04-19), Բրուքլին, Նյու Յորք, Նյու Յորք, ԱՄՆ - հոկտեմբերի 20, 1947(1947-10-20), Բևերլի Հիլզ, Լոս Անջելես շրջան, Կալիֆոռնիա, ԱՄՆ), ամերիկացի կինոօպերատոր։ «Օսկար» մրցանակի դափնեկիր լավագույն օպերատորական աշխատանք անվանակարգում «Եղնիկը» ֆիլմի համար։


== Կենսագրություն ==
Լեոնարդ Սմիթը ծնվել է 1894 թվականի ապրիլի 19-ին Բրուքլինում (ԱՄՆ)։ Որպես կինոօպերատոր իր նորամուտը կատարել է 1915 թվականի «Աշխարհի մարտական կոչը» ֆիլմի նկարահանումների ժամանակ։ Հայտնի է ռեժիսոր Ֆրեդ Ուիլքոքսի «Լեսին վերադառնում է տուն» և «Լեսիի խիզախությունը» ֆիլմերով, ինչպես նաև ռեժիսոր Քլարենս Բրաունի «Ազգային թավիշ» և «Եղնիկը» ֆիլմերով։ Եղել է Ամերիկյան կինոօպերատորների միության նախագահը 1943 թվականից մինչև 1947 թվականը։
Լեոնարդ Սմիթը մահացել է 1947 թվականի հոկտեմբերի 20-ին Բևերլի Հիլզում (ԱՄՆ)։


== Ընտրյալ ֆիլմագրություն ==
1936 – Դիվական տիկնիկը / The Devil-Doll (ռեժ.՝ Թոդ Բրոունինգ)
1937 – Զտարյունները չեն լալիս / Thoroughbreds Don’t Cry (ռեժ.՝ Ալֆրեդ Գրին)
1938 – Մարիա Անտուանետա / Marie Antoinette (ռեժ.՝ Վ. Ս. Վան Դեյք)
1943 – Լեսին վերադառնում է տուն / Lassie Come Home (ռեժ.՝ Ֆրեդ Մ. Ուիլքոքս)
1944 – Ազգային թավիշ / National Velvet (ռեժ.՝ Քլարենս Բրաուն)
1946 – Լեսիի խիզախությունը / Courage of Lassie (ռեժ.՝ Ֆրեդ Մ. Ուիլքոքս)
1946 – Եղնիկը / The Yearling (ռեժ.՝ Քալերնս Բրաուն)


== Մրցանակներ և անվանակարգեր ==
«Օսկար» մրցանակի դափնեկիր լավագույն օպերատորական աշխատանք անվանակարգում
Ներկայացվել է 1942 թվականին Ուիլյամ Սքոլի հետ միասին «Բիլլի Քիդ» ֆիլմի համար
Ներկայացվել է 1944 թվականին «Լեսին վերադառնում է տուն» ֆիլմի համար
Ներկայացվել է 1946 թվականին «Ազգային թավիշ» ֆիլմի համար
Արժանացել է 1947 թվականին Չարլզ Ռոշերի և Արթուր Առլինգի հետ միասին «Եղնիկը» ֆիլմի համար


== Ծանոթագրություններ ==
Մուժիևո

Մուժիևո (ուկրաիներեն՝ Мужієво, հունգ.՝ Nagymuzsaly), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Մուժիևո գյուղում բնակվում էր 2 086 մարդ։ Բնակավայրը զբաղեցնում է 1,12 կմ² տարածք։ Բնակչության խտությունը կազմում էր 1862,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անադոլի

Անադոլի (ուկրաիներեն՝ Анадоли), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Անադոլի գյուղում բնակվում էր 929 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փրփրաքար

Փրփրաքար, բջջավոր ապակի, որն ստացվում է ջերմամշակման ժամանակ մանրացված ապակենման ապարների (պեռլիտ, տուֆ, պեմզա և այլն) և նատրիումի հիդրօքսիդի խառնուրդի փքումով։
Փրփրաքարն օգտագործվում է որպես ջերմա և ձայնամեկուսիչ, ձայնակլանիչ ու դեկորատիվ նյութ, թեթև բետոնի լցիչ։ Փրփրաքարի միջին խտությունը 140–400 կգ/մ3 է, ամրությունը՝ 1,8–8,0 Մպա, ջերմահաղորդականության գործակիցը՝ 0,041–0,09 վտ/(մ․ К), ձայնակլանման գործակիցը 0,4–0,77 (400–1500 հց հաճախականության դեպքում)։ Փրփրաքարի տեխնոլոգիան մշակվել է Երևանի քարի և սիլիկատների գիտահետազոտական ինստիտուտում։
Տրավնևոե (գյուղ, Միրգորոդի շրջան)

Անվան այլ կիրառումների համար տե՛ս՝ ՏրավնևոեՏրավնևոե (ուկրաիներեն՝ Травневе), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Տրավնևոե գյուղում բնակվում էր 94 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին Կորսիկա

Վերին Կորսիկա (ֆրանսերեն` Haute-Corse, կորսերեն` Corsica Suprana), դեպարտամենտ Ֆրանսիայում, գտնվում է Կորսիկա կղզու հարավում։

Վերին Կորսիկա դեպարտամենտի կարգային թիվն է՝ 2B։


== Պատմություն ==
Դեպարտամենտը կազմավորվել է 1975 թ. սեպտեմբերի 15-ին, կորսիկական դեպարտամենտը բաժանվեց երկու մասերի։ Վերին Կորսիկան ձևավորվեց 1793-ից մինչև 1811 թվականները գոյություն ունեցած Գոլո դեպարտամենտի սահմաններում։


== Աշխարհագրական տվյալներ ==
Դեպարտամենտը երեք կողմերից շրջապատված է Միջերկրական ծովով, իսկ հարավում սահմանակից է Հարավային Կորսիկային։
Ամբողջ Կորսիկա կղզին ունի գեղեցիկ լողափերով լեռնային բնություն։


== Ժողովրդագրական տվյալներ ==
Կորսիկայի բնակիչներին ասում են կորսիկացիներ։


== Մշակույթ և քաղաքականություն ==
Կորսիկայի բնակչությունն անկախությանը խիստ ձգտող ժողովուրդ է։ Այնուամենայնիվ, 2003 թ. հուլիսի 6-ի ինքնավարության հանրաքվեն չնչին՝ 50.98 տոկոսն ընդդեմ 49.02-ի տարբերությամբ, մատնվեց անհաջողության։ Սա մեծ արգելք եղավ ապակենտրոնացման քաղաքականության կողմնակից, այն ժամանակվա Ֆրանսիայի ՆԳ նախարար Նիկոլա Սարկոզիի համար։


== Զբոսաշրջություն ==

		
		


== Արտաքին հղումներ ==
Պաշտոնական կայք Archived 2014-12-16 at the Wayback Machine.
Աննա Պերեննա

Աննա Պերեննա (լատ.՝ Anna Perenna, annus` տարի և perennis` հավերժ, անընդհատ, տևական բառերից), հռոմեական դիցաբանության մեջ գալիք նոր տարվա աստվածուհին։
Ըստ հռոմեական օրացույցի` տոնը  տեղի է ունեցել մարտյան իդերին (մարտի 15-ին)։ Այդ օրը պետական և մասնավոր անձինք զոհաբերություն են արել աստվածուհու պատվին, աղոթել նրան։ Տոները կազմակերպվում էին Մարսի դաշտում։ Տիբերի ափին թարմ խոտից վրաններ էին պատրաստում, տեղավորվում էին նրանց մեջ կամ բաց երկնքի տակ, մարդիկ գրկախառնվում էին, շատ խմում, երգում ծիծաղելի և անպատշաճ երգեր։ Գոյություն ունի Աննա Պերեննայի` զզվելի պառավի կերպարն այրելու ավանդույթ, որը մինչև այսօր պահպանվել է Իտալիայի հին քաղաքներում։
Աստվածուհու ծագումը հստակ չէ։ Ենթադրվում է, որ նա առաջացել է որոշ ոչ հնդեվրոպական ժողովուրդների հավատալիքներից, ովքեր բնակվել են թերակղզում մինչև լատինացիների, իլլիրիացիների, ումբրների և հույների բնակեցումից։
Աննա Պերեննան համարվում է լուսնի մարմնավորումներից մեկը, նա տարին լրացնում է ամսվա կտորներով։ Լուսինը կամ Դիանան համարվում էին Յանուսի կանացի համարժեքները։
Պուբլիուս Օվիդիուս Նասոն Աննա Պերենոայի հետ կապված երեք առասպել է ներկայացնում.

Աննա Պերեննան նույնականացվել է Դիդոնի քրոջ` Աննայի հետ։ Նա սիրում էր Էնեային և Կարթագենից եկել է նրա մոտ` Իտալիա։ Փախչելով նրա կնոջ` Լավինայի զայրույթից, խնդրում է գետերի Աստված Նումիայի հովանավորությունը, հետո խեղդվում Նումիցիա գետում և դառնում գետի հավերժահարսը` Պերեննա անունով։ Մարտին գետը վարարում է։
Հռոմեական կայսրության վաղ շրջանում պլեբեյները պայքարում էին ազնվականների դեմ իրենց իրավունքների համար։ Արդյունքում հասարակ մարդիկ հեռանում էին քաղաքից, գնում Սրբազան լեռան մոտ և սոված մնում։ Պառավ Աննան ամեն օր Բովիլ կալվածքից նրանց համար թարմ թխած հաց էր բերում։ Նրա պատվին պաշտամունք է ձևավորվում։
Աստվածուհի Աննա Պերեննային, որը պառավ կին էր, դիմում է Մարսը և խնդրում նրան օգնել ստանալ երիտասարդ և անմեղ Միներվայի բարեհաճությունը։ Աննան խոստանում է օգնել։ Մի որոշ ժամանակ անց Միներվան իսկապես գալիս է Մարսի մոտ` հասնացուի պես հագնված։ Մարսը շտապում է համբուրել նրան, ծածկոցն ընկնում է, և նրա առջև կանգնում է Աննան, որն սկսում է ծաղրել Մարսին` չհետևելով արտահայտություններին։ Մարտի 15-ին նրա պատվին հռոմեացի աղջիկները անպարկեշտ երգեր էին երգում։


== Ծանոթագրություններ ==


== Աղբյուրներ ==
Мифы народов мира. Гл. ред. С. А. Токарев, М:Российская энциклопедия, 1994, т. I, стр.83
Анна Перенна
ПУБЛИЙ ОВИДИЙ НАЗОН, «ФАСТЫ», 2000 г., КНИГА 3
Энеида(չաշխատող հղում)
Кнабе Г.C. Историческое время в Древнем Риме(չաշխատող հղում)


== Արտաքին հղումներ ==
Obscure Goddess Online Dictionary
Ռզաքենդ

Ռզաքենդ, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լուիսինյո

Լուիս Կարլոս Կոռեա Պինտո (անգլ.՝ Luís Carlos Correia Pinto, մայիսի 5, 1985(1985-05-05), Պորտու, Պորտուգալիա), ավելի հայտնի է որպես Լուիսինյո (անգլ.՝ Luisinho), պորտուգալացի եզրային պաշտպան։ Հանդես է գալիս իսպանական «Դեպորտիվո Լա Կորունյա»- կազմում։


== Ակումբային կարիերա ==


=== «Բենֆիկա» ===
2012 թվականի մայիսի 31-ին Լուիսինյոն պայմանագիր է կնքել պորտուգալական «Բենֆիկա»-ի հետ։ թիմի կազմում անցկացրել է մեկ մրցաշրջան և մասնակցել 5 հանդիպման։


=== «Դեպորտիվո Լա Կորունյա» ===
2013 թվականի օգոստոսի 13-ին Լուսինյոն տեղափոխվել է իսպանական «Դեպորտիվո Լա Կորունյա»։ Թիմի կազմում իր առաջին մրցաշրջանում Լուիսնյոն մասնակցել է 31 հանդիպման՝ դառնալով 3 գոլի հեղինակ։
2014 թվականի դեկտեմբերին Լուիսինյոն երկարաձգել է իր պայմանագիրը մինչև 2018 թվականի հունիսի 30-ը։


== Ծանոթագրություններ ==


== Արտաքին հղումներ ==
Լուիսինյոյի էջը soccerway.com կայքում
Մոտոլա

Մոտոլա  (իտալերեն՝ Mottola), կոմունա Իտալիայում, Ապուլիա մարզում՝ Տարանտո գավառում։
Բնակչությունը կազմում է 16 348 մարդ (2008 թվական), բնակչության խտությունը կազմում է 78 մարդ/կմ²։ Զբաղեցնում է 292 կմ² տարածք։ Փոստային ինդեքսն է՝ 74017։ Հեռախոսային կոդը՝ 099։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 099 8866911
Էլեկտրոնային փոստ՝ urp@comune.mottola.ta.it
Պաշտոնական կայք՝ http://www.comune.mottola.ta.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տամսի (գյուղ, Կաիու շրջան)

Անվան այլ կիրառումների համար տե՛ս՝ ՏամսիՏամսի (էստ․՝ Tamsi), գյուղ Էստոնիայի Ռապլամաա նահանգի Կաիու շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Իզերնոր (կանտոն)

Անվան այլ կիրառումների համար տե՛ս՝ Իզերնոր (այլ կիրառումներ)Իզերնոր (ֆր.՝ Izernore), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Նանտյուա օկրուգի մեջ։ Համաձայն 2006 թվականի մարդահամարի կանտոնի բնակչությունը 5588 մարդ էր։ Կանտոնի համարը 116 է։ Կանտոնում կա 10 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հեիստեսոո

Հեիստեսոո (էստ․՝ Heistesoo), գյուղ Էստոնիայի Հիյումաա նահանգի Կիռգեսաառե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օխոտկա

Օխոտկա (ռուս.՝ Охотка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ուգլա գետի աջ ափում՝ 26 կմ հեռավորության վրա։ Գետի երկարությունը 14 կմ է։ Օխոտկաի ակունքը գտնվում է արևմուտքում, Միտիցինո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009496
Հիդրոլոգիական ուսումնասիրությունների կոդը - 110000949
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մաքսիմ Գորկու հուշարձան (այլ կիրառումներ)

Մաքսիմ Գորկու հուշարձան, կարող է վերաբերել՝

Մաքսիմ Գորկու հուշարձան (Մոսկվա)
Մաքսիմ Գորկու հուշարձան (Յալթա)
Մաքսիմ Գորկու հուշարձան (Նիժնի Նովգորոդ)
Դաթո Դարցիմելիա

Դաթո Դարցիմելիա (վրաց.՝ დათო დარციმელია՝ հունվարի 28, 1995(1995-01-28), Թբիլիսի, Վրաստան), վրացի ֆուտբոլիստ, «Լոկոմոտիվ» ակումբի հարձակվող։


== Խաղային կարիերիա ==
Հանդես է եկել Վրաստանի առաջնությունում, «Լոկոմոտիվ» (Թբիլիսի) և «Ալգետի» (Մառնեուլ) ակումբների կազմում։ 2014 թվականի փետրվարին պայմանագիր է կնքել ուկրաինական պրեմիեր լիգայի ակումբի «Սեվաստոպոլի» հետ, որտեղ խաղացել է թիմի երիտասարդական հավաքականում։ 2015 թվականին տեղափոխվել է հունգարական «Նյիրեդխազա» ակումբ։ 2015 թվականի հուլիսին փորձաշրջան է անցել չեռնիգովի «Դեսնայում»։ 2016 թվականի ապրիլին տեղափոխվել է «Լոկոմոտիվ» (Թբիլիսի)։


== Կարիերան ազգային հավաքականում ==
Առաջին հանդիպումը մինչև 17 տարեկանների պատանեկան հավաքականում անցկացրել է 2011 թվականի սեպտեմբերի 23-ին Մոլդովայի դեմ (2:1)։ Եվրոպայի առաջնության՝ Իսլանդիայի դեմ հանդիպման ժամանակ, Դաթոն աչքի ընկավ գոլով, որը օգնեց Վրաստանի հավաքականին դուրս գալ 1/2 եզրափակիչ։ Դեբյուտը Երիտասարդական հավաքականիում կայացել է Ուկրանիայի մինչև 20 տարեկան հավաքականի դեմ ընկերական հանդիպման ժամանակ (0:1)։ 2015 թվականի հունիսի 3 մասնակցել է Եվրոպայի առաջնության ընտրական փուլին՝ Սան Մարինոյի դեմ (3:0)։


== Ձեռքբերումներ ==
Եվրոպայի պատանեկան առաջնության (մինչև 17 տարեկան)՝ 2012 կիսաեզրափակչի մասնակից


== Ծանոթագրություններ ==


== Արտաքին հղումներ ==
Soccerway կայքում էջը
Transfermarkt կայքում էջը
Վիճակագիրությունը Ուկրաինայի ֆուտբոլի ֆեդերացիայի կայքում
Սինգոմա (Տոլշմայի վտակ)

Անվան այլ կիրառումների համար տե՛ս՝ Սինգոմա (այլ կիրառումներ)Սինգոմա (ռուս.՝ Синьгома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոլշմա գետի աջ ափում՝ 61 կմ հեռավորության վրա։ Գետի երկարությունը 14 կմ է։ Ակունքը գտնվում է ճահճուտներում Բաուլովի գյուղի մոտ, 17 կմ հարավ-արևելք Նիկոլսկի գյուղի մոտ և Տոտմից 55 կմ հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007841
Հիդրոլոգիական ուսումնասիրությունների կոդը - 103000784
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռանդա Սինյորա

Ռանդա Ջորջ Յակուբ Սինյորա (1961), պաղեստինցի ակտիվիստ, ով պայքարում է մարդու և կանանց իրավունքների համար։ Նա երեք տասնամյակ արձանագրել է մարդու իրավունքների ոտնահարումները Պաղեստինի գրավված տարածքներում և ներկայումս հանդիսանում է Երուսաղեմում «Կանանց իրավական օգնության և խորհրդատվության կենտրոնի» (Women’s Center for Legal Aid and Counseling/WCLAC) կենտրոնի գլխավոր տնօրենն է։


== Կենսագրություն ==
Ռանդա Սիգորան ծնվել է 1961 թվականին։ Սովորել է Մեծ Բրիտանիայի Էսսեքսի համալսարանում` ստանալով միջազգային իրավունքի LLM աստիճան, իսկ Կահիրեի ամերիկյան համալսարանում ստացել է սոցիոլոգիայի և մարդաբանության մագիստրոսի կոչում։ Իր մագիստրոսական աշխատանքում նա ուսումնասիրել է  Արևմտյան ափին գտնվող տեքստիլային ֆաբրիկաներում կանանց աշխատանքը, որոնք ապրանքներ էին արտադրում իսրայելական ընկերությունների համար։ Հետագայում նրա աշխատանքը տպագրվել է Ամերիկյան համալսարանի կողմից։ Այստեղ Սինյորան կիրառեց Պաղեստինի իրավիճակի Արղիրի Էմանուելի և Սամիր Ամինի կախվածության տեսությունը։ Կանանց շրջանում քաղաքական և աշխատանքային կազմակերպվածության համեմատաբար ցածր մակարդակը բացատրելու համար նա ընդգծեց նահապետական կառույցների սոցիալական ժառանգորդությունը, որոնք ղեկավարում էին կանանց տանը և աշխատավայրում.

1987 թվականից մինչև 1997 թվականը Սինյորան եղել է «Al-Haq» իրավապաշտպան կազմակերպության կանանց իրավունքների ծրագրի իրավախորհրդատու և համակարգող։ Կանայք պաշտպանելու համար իրավական փոփոխությունների անհրաժեշտության շուրջ համաձայնության գալու նրա ջանքերը ընդհատվեցին  Առաջին Պաղեստինյան ինտիտֆադայի( ապստամբության) կողմից, որը տևեց 1987 թվականի դեկտեմբերից մինչև 1993 թվականի սեպտեմբեր։

Այնուհետև՝ 1997 թվականից մինչև 2001 թվականը, Սինյորան ղեկավարում էր Իրավաբանական օգնության և խորհրդատվության կանանց կենտրոնի ցանցային և փաստաբանական բաժինը։ 2001 թվականից մինչև 2005 թվականը նա եղել է «Al-Haq» իրավապաշտպան կազմակերպության գլխավոր տնօրեն։
2007 թվականի սեպտեմբերից մինչև 2015 թվականի հունիս ամիսները, Սինյորան  աշխատել է Պաղեստինում Մարդու իրավունքների անկախ հանձնաժողովի (ICHR) ավագ գործադիր տնօրեն։ 2015 թվականին դարձել է Իրավաբանական օգնության և խորհրդատվության կանանց կենտրոնի (women’s Center for Legal Aid and Counseling ) գլխավոր գործադիր տնօրեն։
2018 թվականի հոկտեմբերին Սինյորան դարձավ առաջին պաղեստինցի կինը, որը ելույթ ունեցավ ՄԱԿ-ի Անվտանգության խորհրդի նիստում։ Սինյորան բարձրացրեց ընտանեկան բռնության բարձր մակարդակի և գրավյալ տարածքներում ֆեմիցիդի աճի հարցը։ Նա նաև բարձրացրեց կանանց քաղաքական բացառման ավելի լայն հարցը։


== Գիտական աշխատություններ ==
Palestinian Labor in a Dependent Economy: Women Workers in the West Bank Clothing Industry. Cairo Papers in Social Science, Vol. 12, Monograph 3. Cairo: American University in Cairo Press.
'Lobbying for a Palestinian Family Law: The Experience of the Palestinian Model Parliament: Women and Legislation'. Paper for the Conference on Islamic Family Law in the Middle East and North Africa, Amman, 2000.


== Ծանոթագրություններ ==


== Արտաքին հղումներ ==
Randa Siniora, General Director of Al Haq. Video of talk at Duke University
Թենևլի

Թենևլի, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կույբիշևի շրջան (Նովոսիբիրսկի մարզ)

Անվան այլ կիրառումների համար տե՛ս՝ Կույբիշևսկի շրջան (այլ կիրառումներ)Կույբիշևի շրջան (ռուս.՝ Куйбышевский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1936 թվականին։ Վարչական կենտրոնը՝ Կույբիշև։


== Աշխարհագրություն ==
Շրջանի տարածքի մակերեսը կազմում է 8823,3 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 60580 մարդ։ Բնակչության խտությունը կազմում էր 6,87 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բարիոնային աստղեր

Բարիոնային աստղեր, նեյտրոնային աստղեր, գերխիտ երկնային մարմիններ, որոնց զանգվածի խտությունը ատոմի միջուկի խտության կարգի մեծություն է (ատոմի միջուկի խտությունը մոտ 3, 6•1014 գ/սմ³ է)։ Ունեն մի քանի առանձնահատկություններ, բաղկացած են տարրական մասնիկների (հիպերոններ, նուկլոններ, էլեկտրոններ և այլն) խիստ այլասերված վիճակում գտնվող գազից։ Նրանց զանգվածը Արեգակի զանգվածի կարգի է (2•1033 գ), իսկ շառավիղը՝ շուրջ 10 կմ։ Առաջին անգամ 1933-1939 թթ.-ին տեսականորեն կանխագուշակվեց (Լ․Լանդաու, Ցվիկի, Ռ․ Օպենհայմեր և Վոլկով, Գամով) այնպիսի աստղերի գոյությունը, որոնք գերազանցապես բաղկացած են նեյտրոններից (այստեղից էլ՝ նեյտրոնային աստղեր անվանումը)։ Հետագայում (1938 թ.-ից) գերխիտ երկնային մարմինների հետ կապված հարցերը մանրակրկիտ մշակեցին Վ․Համբարձումյանը, Գ․ Սահակյանը և Երևանի պետական համալսարանի տեսական ֆիզիկայի ամբիոնի մի խումբ աշխատակիցներ։ Ապացուցվեց, որ առավելապես նեյտրոններից բաղկացած աստղ գոյություն ունի միայն այն դեպքում, երբ նրա խտությունը հասնում է 1013-1014 գ/սմ³։ Ավելի մեծ խտությունների դեպքում աստղը բաղկացած է բարիոններից (նուկլոններ, հիպերոններ և նրանց ռեզոնանսային մասնիկները) և համեմատաբար շատ փոքր քանակությամբ լեպտոններից (էլեկտրոններ և բացասական լիցքի մյուրոններ)։ Այդ իսկ պատճառով այս տիպի գերխիտ երկնային մարմինների համար ավելի ճիշտ է բարիոնային աստղ անվանումը (պետք է նկատի ունենալ, որ նեյտրոնները նույնպես մտնում են բարիոնների խմբի մեջ)։ Բարիոնային աստղերը կազմված են մի քանի կմ շառավղով կենտրոնական գերխիտ միջուկից (միջուկում կենտրոնացված է աստղի գրեթե ողջ զանգվածը), նեյտրոնային բարակ շերտից և էլ ավելի բարակ արտաքին թաղանթից, ուր նյութը կազմված է այլասերված էլեկտրոնա-միջուկային պլազմայից և վերջապես գազային մթնոլորտից։ Էլեկտրոնա-միջուկային թաղանթն իր հատկություններով շատ նման է ամորֆ պինդ հաղորդիչներին, ուր ատոմային միջուկները կատարում են ջերմային տատանումներ՝ սևեռված կետերի շուրջը, իսկ էլեկտրոնները ազատ լողում են նրանցով կազմված բյուրեղային ցանցում։
Յոհաննեսբերգ (Բավարիա)

Յոհաննեսբերգ  (գերմ.՝ Johannesberg (Bayern)), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 3831 մարդ (ըստ 2010 թվականի դեկտեմբերի 31-ի)։ Տարածքը կազմում է 13,63 կմ²։ Պաշտոնական կոդ՝ 09 6 71 133։


== Ծանոթագրություններ ==


== Արտաքին հղումներ ==
Պաշտոնական էջ
Ուիլյամ Բրյուս (ճարտարապետ)

Ուիլյան Բրյուս, 1-ին Բարոնետ (անգլ.՝ Sir William Bruce of Kinross, 1st Baronet, 1630, Blairhall - հունվարի 1, 1710(1710-01-01)),  շոտլանդացի ճարտարապետ, շոտլանդական պալլադիանիզմի հիմնադիրներից մեկը»։ Ժամանակակիցների խոսքով նա հանդիսանում էր «Շոտլանդիայում դասական ճարտարապետության իրական հիմնադիրը»։ Նրան հաճախ համեմատում են այնպիսի անվանաի ճարտարապետների հետ, ինչպես Ինիգո Ջոնսը և Քրիստոֆեր Ռենը։
Ճարտարապետի մանուկ հասակից, երիտասարդությունից, ինչպես նաև ծննդյան օրվա մասին քիչ տեղեկություններ են պահպանվել։ Ապրել է Ռոտերդամում, որտեղ զբաղվել է վաճառականությամբ։ Ակտիվ մասնակցություն էր ցուցաբերում Ստյուարտների և Չարլզ II-ի տան վարակառուցմանը 1659 թվականին։ Թագավորին նվիրվածության համար նշանակվել է «թագավորական ճարտարապետի» պաշտոնին (անգլ.՝ Surveyor General of the King's Works in Scotland): Իր հովանավորն էր Ջոն Մեյտլենդը (անգլ.՝ John Maitland, 1st Duke of Lauderdale), ով այդ ժամանակ Շոտլանդիայի ամենաազդեցիկ դեմքերից մեկն էր։ Իր հովանավորության ներքո Բրյուսը Շոտլանդիայի թագավորի օրոք դարձավ պառլամենտի, իսկ շուտով նաև Գաղտնի խորհրդի անդամ (անգլ.՝ Privy Council of Scotland):
Չնայած պրոֆեսիոնալ բանիմացություն և գիտելիքների պակասին՝ Բրյուսը դարձավ իր ժամանակի ամենահայտնի շոտլանդական ճարտարապետներից մեկը։ Նա աշխատում էր փորձառու որմնադիրների և պրոֆեսիոնալ շինարարների հետ։ Սկսած 1660 թվականից նա կառուցել և վերականգնել է մի շարք առանձնատներ, այդ թվում Տեռլեստանի ամրոցը, որը պատկանում էր դուքս Լաուդերդելին, և Հոպտոնի կալվածքը։ Իր ամենահայտնի աշխատանքների թվին է պատկանում Կինրոսսի դղյակը՝ կառուցված Բրյուսի կողմից 1675 թվականին Լոխ-Լիվեն լճի մոտ։
Կառլ II-ի մահից հետո Բրյուսը զրկվում է քաղաքական ազդեցությունից, իսկ հետագայում Վիլհելմ III Օրանացու և Մարիա II-ի հրամանով ձերբակալվել է յակոբիզմի մեջ մեղադրանքով։ Այնուամենայնիվ նա շարունակում է զբաղվել ճարտարապետությամբ՝ այդ թվում աշխատելով նաև յակոբինների կողմնակիցների պատվերներով։


== Աշխատություններ ==

		
		
		
		


== Ծանոթագրություններ ==
Գրաֆսկոե (գյուղ, Կալտասինսկի շրջան)

Անվան այլ կիրառումների համար տե՛ս՝ Գրաֆսկոե (այլ կիրառումներ)Գրաֆսկոե (ռուս.՝ Графское, բաշկիրերեն՝ Графский), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թախչալա Կայա

Թախչալա Կայա, լեռ Ադրբեջանի Բաբեկի շրջանում, Նախիջևան քաղաքից 20-22 կմ հյուսիս, Նախիջևան գետի ձախակողմյան վտակներից մեկի ափին։ Բարձրությունը 1500 մ։ Լերկ է, բուսականությամբ աղքատիկ։


== Ծանոթագրություններ ==
Բրիգադիրովսկի գյուղական խորհուրդ (այլ կիրառումներ)

Բրիգադիրովսկի գյուղական խորհուրդ, կարող է վերաբերել՝

Բրիգադիրովսկի գյուղական խորհուրդ - Ուկրաինայի Խարկովի մարզի Իզյումսկի շրջանում
Բրիգադիրովսկի գյուղական խորհուրդ - Ուկրաինայի Խարկովի մարզի Բալակլեյսկի շրջանում
Գետնասունկ ամառային

Գետնասունկ ամառային, ուտելի (լատ.՝ Tuber aestivum vitt.), Tuberaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Միկոռիզա գոյացնող, ուտելի, համեղ, արժեքավոր սունկ է։ 2,5-10 սմ տրամագծով, շագանակագույն, ձիթապտղագույն, սև, գնդաձև կամ պալարաձև, մսալի պտղամարմինները պատված են 2-10 մմ տրամագծով խոշոր բոգաձև թեփուկներով։ Հաճելի հոտով պտղամիսը սպիտակ է, դեղնավուն կամ մոխրագույն, սպիտակավուն, ոլորուն, մանրանման երակագծերով։ Սպորափոշին մուգ շագանակագույն է։ Էլիպսաձև, 2-8 սպոր պարունակող պայուսակները գտնվում են պտղամարմնի ներսում։ Էլիպսաձև, ցանցաձև թաղանթով սպորները 24–45 x 15–30 մկմ են։


== Տարածվածություն ==
Հայաստանում հանդիպում է Իջևանի («Դիլիջան» ազգային պարկ, Դիլիջան քաղաքի շրջակայք) ֆլորիստիկական շրջաններում։ Ընդհանուր արեալը ընդգրկում է Եվրոպան, Ասիան, Հյուսիսային Ամերիկան, Ավստրալիան, Հարավային Կովկասը (Ադրբեջան, Վրաստան, Հայաստան)։ Աճում է նաև Ֆրանսիայում և Իտալիայում։


== Էկոլոգիա ==
Հայաստանում հանդիպում է եզակի առանձնյակներով, ծովի մակարդակից 1400-1800 մ բարձրությունների վրա, հողի տակ, լայնատերև և խառը անտառներում, սեպտեմբեր ամսին։


== Պահպանություն ==
Հայաստանում պահպանվում է «Դիլիջան» ազգային պարկի համապատասխան էկոհամակարգերի կազմում։ Տեսակի վերաբերյալ տվյալներն անբավարար են։


== Ծանոթագրություններ ==
(9259) Ժանվանպարադիյս

(9259) Ժանվանպարադիյս (անգլ.՝ Janvanparadijs), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,61999 ա. մ., առավելագույնը մոտենում է 2,3079 ա. մ. հեռավորության վրա և հեռանում 2,9321 ա. մ.։ Արեգակի շուրջ մեկ ամբողջական պտույտ է կատարում 1548,99 երկրային օրվա ընթացքում, իր ուղեծրով շարժվելով միջինում 0,23241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9259) Ժանվանպարադիյս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նկուղ (լեռնագագաթ)

Նկուղ, լեռ Հայաստանի Սյունիքի մարզում, Սյունիքի բարձրավանդակում, Մեծշեն գետի ձախափնյակում, Ակներ գյուղից 3,5 կմ հյուսիս-արևմուտք։ Բարձրությունը՝ 2561 մետր։


== Ծանոթագրություններ ==
Գատ (գյուղ, Լուցկի շրջան)

Անվան այլ կիրառումների համար տե՛ս՝ ԳատԳատ (ուկրաիներեն՝ Гать), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1799 թվականին։
2001 թվականի տվյալներով Գատ գյուղում բնակվում էր 275 մարդ։ Բնակավայրը զբաղեցնում է 1527 կմ² տարածք։ Բնակչության խտությունը կազմում էր 180,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոլմիզացիա

Սոլմիզացիա (սոլ և մի հնչյունների անվանումից), մասնավոր առումով՝ երգեցողություն ուսուցանելու մեթոդ, որ XI դարում առաջարկել է Գվիդո դ’Արեցցոն՝ հնչյունաշարի աստիճանների միջև ինտերվալային հարաբերությունների իմաստավորման և, հատկապես, մեծ ու փոքր սեկունդաների միջև լսողական տարբերության պարզաբանման համար։ Գվիդո դ’Արեցցոն վեցահնչյուն հաջորդականության (հեքսախորդի) աստիճաններին վանկային անուններ տվեց, վերցնելով դրանք Հովհաննուն նվիրված մի հիմնից, որի խոսքերի յուրաքանչյուր տողը սկսվում էր հնչյունաշարի մի նոր, հաջորդական աստիճանից և երգվում մի նոր վանկով։

Այդ վանկերն էին՝ սէ, ռե, մի, ֆա, սոլ, լյա։ Մի—ֆա հաջորդականությունը դարձավ կիսատոնի (փոքր սեկունդայի), իսկ մյուս հաջորդականությունները դարձան ամբողջ տոնի (մեծ սեկունդայի) արտահայտիչ, խոսքային անվանումների և լսողական պատկերացումների ասոցիացիայի միջոցով հեշտացավ հնչյունաշարի աստիճանների ինտերվալային հարաբերությունների յուրացումը։ Հետագայում յոթերորդ աստիճանի համար ավելացվեց սի վանկը, սէ-ը փոխարինվեց ավելի բարեհնչյուն դո-ով։ Ավելի ուշ վանկային անունների ողջ շարքը, որ նախապես բացարձակ բարձրություն չէր արտահայտում, ամրացվեց հնչյունաշարի որոշակի աստիճանների և բացարձակ բարձրության արժեք ստացավ։ Լայն առումով սոլմիզացիա է կոչվում ընդհանրապես նոտաները անվանելով երգելը, որ կազմում է սոլֆեջոյի մի բաժինը։
Պապորոտնիկովո

Պապորոտնիկովո (ռուս.՝ Папоротниково), գյուղ Ռուսաստանի Լենինգրադի մարզի Վիբորգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մելանդրա

Մելանդրա (հուն․՝ Μελάνδρα), գյուղ Կիպրոսի Հանրապետության Պաֆոսի շրջանում։ Նախկինում եղել է թուրքական գյուղ։ Այժմ լքված գյուղ է։ Գտնվում է Լիսոս գյուղից 2 կմ դեպի հարավ-արևելք։


== Ժողովրդագրություն ==


== Ծանոթագրություններ ==
Ամո Խարազյանի անվան պետական շրջիկ թատրոն

Ամո Խարազյանի անվան պետական շրջիկ թատրոն, դրամատիկական թատրոն։ Կազմակերպվել է 1926 թվականին, Երևանում, իբրև գյուղական շրջիկ թատրոն։


== Պատմություն ==
Հիմնադիրը, գեղարվեստական ղեկավարն ու ռեժիսորը եղել է Ամո Խարազյանը։ 1928 թվականին վերանվանվել է Պետական շրջիկ թատրոն (1933 թվականից՝ Ամո Խարազյանի անվան)։ 1949 թվականին տեղափոխվել է էջմիածին, 1952 թվականին՝ փակվել։ Թատրոնը նպաստել է գյուղական ինքնագործ թատերախմբերի և շրջիկ պրոֆեսիոնալ թատրոնների ստեղծմանը։ Բեմադրություններից են՝ Շիրվանզադեի «Պատվի համար», Վաղարշ Վաղարշյանի «Օղակում», Ալեքսանդր Օստրովսկու «Անմեղ մեղավորներ», Մաքսիմ Գորկու «Թշնամիներ», Գուցկովի «Ուրիել Ակոստա», Վիլյամ Շեքսպիրի «Օթելլո»։ Թատրոնում պիեսներ են բեմադրել նաև Լևոն Քալանթարը, Ս. Քոչարյանը, Վարդան Աճեմյանը, Արմեն Գուլակյանը. Վ. Վարդանյանը և ուրիշներ։ Տարբեր տարիներ թատրոնի կազմում են եղել՝ ՀԽՍՀ վաստակավոր արտիստներ Աշ. Խարազյանը, Վ. Բեզիջանյանը, Ս. Հովսեփյանը, Գ. Ջանոյանը, Վ. Փանոյանը, դերասաններ՝ Ժ. Գևորգյանը, Լ. Թառայանը, Հ. Էմինին, Ա. Բաբյանը, Ա. Խալաթյանը, Ա. Կլեկչյանը, Ց. Սողոմոնյանը և ուրիշներ։


== Ծանոթագրություններ ==


== Գրականություն ==
Սարգսյան Ս., Ամո Խարազյան, Ե., 1959
Հովակիմյան Հ., Մեր թատրոնները, Ե., 1960
2U (երգ, Կանգ Դենիել)

«2U», հարավկորեացի երգիչ Կանգ Դենիելի երգը։ Այն թողարկվել է 2020 թվականի մարտի 24-ին Konnect Entertainment-ի կողմից և տարածվել Sony Music Korea-ի կողմից։ Երգը ծառայել է որպես երկրորդ մինի ալբոմի գլխավոր սինգլ։


== Նախապատմություն և  ստեղծում ==
Գլխավոր սինգլի անունն անգլերեն է, նշանակում է «Գնալ քեզ մոտ»։ Բառացի կորեերեն արտասանությունը նման է «պատճառ» բառին (հանգըլ: 이유 ; կոր․ նոր ռոմ․: iyu): «2U»-ն ուղերձ է պարունակում իրենց երազանքների ետևից վազող հոգնած կամ միայնակ մարդուն. կան մարդիկ, որոնք մնում են քո կողքին, որոնք սիրում են քեզ, քանի որ դու ես։
«2U»-ն գրել և հեղինակել է կորեացի, ամերիկացի արտիստ Չենսելորը Կանգի հետ (ի սկզբանե մտքում)։ Անգամ երգի հետ Չենսելորի հետ նախնական աշխատանքային փուլերում Կանգը կարծում էր, որ այն իրեն լավ համապատասխանում է։ Նա նկարագրել է «2U»-ն` որպես փոփ և հիփ-հոփ ժանրերի խառնուրդ` «նուրբ և հարմարավետ» հնչյուններով, որը համապատասխանում է գարնանը։ MTV News-ը նշել է, որ սինգլը նույնպես ունեցել է «R&B ծաղկում»։ Հվանգ Ին-հոն, գրելով IZM-ի համար, երգը նկարագրել է որպես հաուս երգ, որը ներառում է սինթ-ռիթմ, R&B ռիթմեր և դանդաղ տեմպ։ Որպես Կորեայի Grazia-յի մայիսյան շապիկի պատմության մի մաս, Կանգին հարցրել են, թե կա՞ արդյոք հատուկ պատճառ «2U»-ի նման խորաթափանց հետքեր ընտրելու համար, չնայած մյուսները կարծել են, որ նա ուժեղ և հզոր կատարումներով արտիստ է։ Նա պատասխանել է, որ ուզում է ցույց տալ, թե քայլ առ քայլ ինչի է ընդունակ՝ լարվածության զգացողությունն ուժեղացնելու համար։


== Տեսահոլովակ ==
Մարտի 20-ին թողարկվել է երաժշտական տեսահոլովակի պաստառը։ Երգի հետ մեկտեղ թողարկվել է ամբողջ երաժշտական տեսահոլովակը, որն ստեղծել է VM Project Architecture-ը։ Դագ Ռիգզը, Կասպար վոն Վինթերֆելդը և Բրայան Սքոթ Ռոբինսոնը գլխավորել են ԱՄՆ խումբը։ Այն նկարահանվել է մեկ օրվա ընթացքում՝ Լոս Անջելեսի թատրոնում։ Կանգը գտել է, որ նկարահանման վայրի ոգեշնչումն ու շունչը լավ կապված են երգի գաղափարի և նրա հետ։


== Կոմերցիոն կատարում ==
Կանգի «2U» երգը Gaon թվային աղյուսակում եղել է առաջին տասնյակի առաջին սինգլը՝ հասնելով 7-րդ հորիզոնականին։ Ըստ Կորեայի երաժշտական բովանդակության ասոցիացիայի` 2020 թվականի տասներեքերորդ շաբաթվա ընթացքում Կանգը նվաճել է Gaon-ի եռակի պսակը` մասամբ «2U» վարկանիշի առաջին ներբեռնման և BGM աղյուսակներում։ Այդ վաճառքները հետագայում արտացոլվել են Gaon ամսական աղյուսակներում՝ 2020 թվականի մարտ ամսվա համար` «2U»-ով գլխավորելով ներբեռնման աղյուսակը և BGM աղյուսակի 15-րդ տեղը։ Երգը նաև գրավել է առաջին տեղը հետևյալ հինգ երաժշտական շոուներում` The Show, Music Bank, Show! Music Core, Show Champion և M Countdown:


== Հիթ-շքերթներ ==


== Մրցանակներ և առաջադրումներ ==


=== Երաժշտական ծրագրի մրցանակներ ===


== Թողարկման պատմություն ==


== Ծանոթագրություններ ==
Մորգունովկա (այլ կիրառումներ)

Մորգունովկա, կարող է վերաբերել՝

Մորգունովկա - գյուղ Ուկրաինայի Կիրովոգրադի մարզի Նովոմիրգորոդի շրջանում
Մորգունովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում
Սան Պիետրո Մուսոլինո

Սան Պիետրո Մուսոլինո (իտալերեն՝ San Pietro Mussolino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 1618 մարդ (2008), բնակչության խտություն՝ 404 մարդ/կմ²։ Զբաղեցնում է 4 կմ² մակերես։ Փոստային ինդեքս 36070։ Հեռախոսային կոդ՝ 0444։


== Ժողովրդագրություն ==


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(6585) Օ'Կիֆե

(6585) Օ'Կիֆե (անգլ.՝ O'Keefe), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1984 թվականի սեպտեմբերի 26-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,371298 ա. մ., առավելագույնը մոտենում է 1,5196 ա. մ. հեռավորության վրա և հեռանում 3,223 ա. մ.։ Արեգակի շուրջ մեկ ամբողջական պտույտ է կատարում 1333,76 երկրային օրվա ընթացքում, իր ուղեծրով շարժվելով միջինում 0,269914 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6585) Օ'Կիֆե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թռչող ձուկ (այլ կիրառումներ)

Թռչող ձուկ, կարող է վերաբերել՝

Թռչող ձուկ - համաստեղություն հարավային երկնքում
Թռչող ձուկ - ճառագայթալողակ դասին պատկանող ձկներ
(6422) Ակագի

(6422) Ակագի (անգլ.՝ Akagi), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 7-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,624425 ա. մ., առավելագույնը մոտենում է 2,2246 ա. մ. հեռավորության վրա և հեռանում 3,0242 ա. մ.։ Արեգակի շուրջ մեկ ամբողջական պտույտ է կատարում 1552,92 երկրային օրվա ընթացքում, իր ուղեծրով շարժվելով միջինում 0,231821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6422) Ակագի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջեյմս Ուիլսոն

Ջեյմս Ուիլսոն , (անգլ.՝ James Anthony Wilson, ծնվել է 1995 թվականի դեկտեմբերի 1-ին, Բիդլաֆ, Ստաֆորդիշ), անգլիացի ֆուտբոլիստ, Մանչեսթեր Յունայթեդի հարձակվող։


== Ակմուբային կարիերա ==
Ուիլսոնը Մանչեսթեր Յունայթեդի սկաուտների ուշադրության կենտրոնում եղել է 7 տարեկան հասակից, և դարձել թիմի պատանեկան ակադեմիայի սան։
15 տարեկանում նշել է իր դեբյուտը Մանչեսթեր Յունայթեդի մինչև 18 տարեկանների թիմում, Էվերթոնի դեմ խաղում, և աչքի ընկել խփած գնդակով։
2014 թվականի ապրիլի 5-ին Մանչեսթեր Յունայթեդի կազմում հայտավորված է եղել Նյուքասլ դեմ խաղին, բայց այդպես էլ խաղադաշտ դուրս չի եկել։ Հիմնական կազմում դեբյուտը նշել է մայիսի 6-ին Օլդ Թրաֆորդում Հալլ Սիթիի դեմ խաղում և դարձել դուբլի հեղինակ։ Ռայան Գիգզի գլխավորությամբ թիմը հաղթեց 3-1 հաշվով։
2014 թվականի օգոստոսի 7-ին պոկերի հեղինակ Մանչեսթերի գավաթի եզրափակչում Մանչեսթեր Սիթիի մինչև 21 տարեկանների թիմում։ Խաղն ավարտվեց 4-1 հաշվով։
Պրեմիեր Լիգայի 2014/15 թվականի մրցաշրջանի սկզբում Ուիլսոնը 47 համարի փոխարեն վերցրեց 49 համարը։ Թիմի մարզիչ Լուի Վան Գալը նրան օգտագործեց «9» համարի դիրքում։


== Կարիերան հավաքականում ==
2011 թվականի մարտի 23-ին Անգլիայի մինչև տարեկանների թիմում դեբյուտը նշեց Հյուսիսային Իռլանդիայի դեմ խաղում։ Անգլիան հաղթեց 3-0 հաշվով։
2013 թվականի սեպտեմբերի 5-ին դեբյուտային խաղում խփց իր գնդակը Անգլիայի մինչև 19 տարեկանների թիմում, Էստոնիայի երիտասարդական թիմի դեմ խաղում։


== Վիճակագրություն ==


== Անձնական Ձեռքբերումներ ==
Մանչեսթեր Յունայթեդի երիտասարդական թիմի լավագույն խաղացող 2013/14


== Ծանոթագրություններ ==
Կոտելնիկովո (գյուղ, Օբոյանսկի շրջան)

Անվան այլ կիրառումների համար տե՛ս՝ ԿոտելնիկովոԿոտելնիկովո (ռուս.՝ Котельниково), գյուղ Ռուսաստանի Կուրսկի մարզի Օբոյանսկի շրջանի կազմում։
Բնակչությունը 1988 թվականին գրանցված տվյալներով կազմում էր 620 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամենկա (ավան, Յասինովատսկի շրջան)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Կամենկա ավանում բնակվում էր 228 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սուրբ Բյենորե

Սուրբ Բյենորե (Բիե, Բեատուս), Վանդոմի կիսալեգենդար սուրբ։ Ավանդության համաձայն ապրել է քաղաքի մոտ գտնվող քարանձավում ու Սուրբ Գևորգի նման կռվել վիշապի դեմ։ Լեգենդը նմանեցվել է Բեատուս Լանգերնացու մասին լեգենդին։


== Լեգենդ ==
Լեգենդի համաձայն Բյենորեն ծոմ է պահել և աղոթել նախքան վիշապի դեմ պայքարելը։ Վիշապն այնքան մեծ է եղել, որ երբ նա գնում էր որոշակի հեռավորության վրա գտնվող գետից ջուր խմելու, նրա պոչը դեռ գտնվում էր իր քարանձավում։ Այն նաև այնքան մեծ էր, որ Լուար գետը ցամաքում էր, երբ նա այնտեղից ջուր էր խմում։ Նկարագրվում են վիշապի դեմ կռվելու երեք տարբերակներ։ Առաջինում նշվում է, որ վիշապը փախել է Սուրբ Բյենորեին տեսնելով։ Երկրորդ վարկածում նշվում է, որ Սուրբ Բյենորեն իր գավազանի մեկ հարվածով ջախջախել է վիշապին։ Երրորդում ասվում է, որ վիշապը խեղդել է իրեն իր շղթայով։


== Պատմականություն ==
Բյենորեն նույնացվում է մի միսիոների հետ, որը Վանդոմից բացի ճանապարհորդում և քարոզում էր նաև Գարոնում, Լանում և Նանտում։ Նրա մահվան վայրը համարվում է Լանի մերձակայքում գտնվող Չեվրեսոնը։


== Սրբադասում ==
5-րդ դարով թվագրված մի մատուռ է կառուցվել այն բլրի վրա, որտեղ սուրբն ապրել է։
Մայիսի երկրորդ կիրակի օրը L'Association du Faubourg Saint Bienheuré կազմակերպությունը սրբի պատվին անցկացնում է ամենամյա փառատոն։


== Ծանոթագրություններ ==
<ծանցանկ>


== Հետագա ընթերցանություն ==
Jean-Jacques Loisel, Dans les pas de saint Bienheuré de Vendôme, Sté Sc et Lettres L & C (Blois), 1999, pp. 59–87.


== Արտաքին հղումներ ==
(Ֆրանսերեն) L'Association du Faubourg Saint Bienheuré
(Ֆրանսերեն) La Légende de Saint Bienheuré
(Ֆրանսերեն) Dragons
(Ֆրանսերեն) La Légende de Saint Bienheuré